text: باذنجان بالدجاج على الطريقة التركية
text: #000003
text: ما بعرف اذا التشبيه بمحله , بس وصفتي اليوم بتشبه القسم التاني , وصفة متواضعة بمكوناتها و مقاديرها و شكلها النهائي , ما فيها شي ” وااو ” , بس رح يحبها الكبير و الصغير و الي زووءه صعب و الي ما بيحب البانجان و النقاق و السقاق , كلهن رح يحبوا هل الوصفة . و هي يمكن من الوصفات القليلة الي عليها اتفاق جماهيري كبير عندي بالبيت ..
text: #000007
text: بنتي الكبيرة ما بتطيق البانجان , قالتلي ماما هون البانجان طعمته متغيرة . و هي لان ما بدها تجيبها واطية على حالها و تقلي انو طعته طيبة ..
text: #000008
text: أطباق رئيسية،باذنجان،بقدونس،بندورة،حمص،دجاج،طماطم،مطبخ تركي،نعناع مجفف،وصفات صيفية
  وصفات تانية ممكن تعجبك
  أصابع الدجاج المقرمشة و الخفيفة
text: #000009
text: أطباق رئيسية،باذنجان،بقدونس،بندورة،حمص،دجاج،طماطم،مطبخ تركي،نعناع مجفف،وصفات صيفية
text: #000010
text: وصفات تانية ممكن تعجبك
text: #000011
text: أصابع الدجاج المقرمشة و الخفيفة
text: #000012
text: تسلم دياتك غلى الوصفه يا منى
  الجمعه كنا بمطعم و شفت باذنجان بالدجاج على المنيو و كنت بدي جربها بس ما تشجعت... هلا صار لازم جربها
text: #000014
text: يعطيك الف عافية منى هيئتها لذيذة والله رح جربها كمان انا اولادي اعداء مع الباذنجان عكس زوجي تعالي بقى وخلي الكل يرضى يا ستي طالما اولادك حبوها يمكن اللي عندي كمان ياكلوها يعطيك الف عافية
text: #000015
text: ان شاء الله تجربيها و تحبيها , الاتراك عندهم كتير وصفات غريبة بالدجاج و تقريبا كل الوصفات الي منحضرها باللحمة بشوفها بتركيا محضرة بالدجاج و اللحمة
text: #000016
text: متل حكايتي , اولادي مو كتير صحبة و ابو الشباب بيحبوه كتير , بس هل الوصفة حبوها الكل :zzz
text: #000017
text: ما بتعرفي شقد اشتهيت على هالوصفة أول ما شفتا..أنا كل شي فيه صدر جاج بحبو لأنو هو المنطقة الوحيدة اللي بحبا بكل الجاج هههه ,,يسلمو ايديكي على الوصفة الطيبة أنا جربت السلطة بالعدس و الكاري كتييييير طيبييييين و ان شاء الله الاسبوع الجاي بجرب هالاكلة الطيبة و بردلك خبر :zzz شكرا كتييييييييير الك
text: #000024
text: انا وبن كنت رايح عليي اكلات كتير وكله بالباتنجاان يا سلاام ولهلأ ما كنت اعرف جيبه بس اكيد لما جيبه رح يصير عندي شهر الباذنجان وصفات كلها بتشهي ومعظمها جديدة تماما ومتشوقة كتير جربها الله يسهل :zzz
text: #000025
text: انا متلك ما باكل الا صدر الدجاج , بحسه خفيف و طيب :zzz
text: #000026
text: يم يم لذيذة و سهلة، خاصة لما تطبخيها متل الطلبة التنابل الجوعانين، بصدر مسلوق مقطع جاهز، و بندورة معلبة، و حمص مسلوق من قبل. بس فيها مشكلة وحدة انو طيبة زيادة عن اللزوم، خايفة ما أخلي منها لبكرامتل ما عم خطط و أنجبر أعمل طبخة تانية.
text: #000032
text: السلام عليكم ورحمة الله
  اشتقتلكم كتير بس انا دايما موجودة بس ما عم اكتب تعليقات
  يعني هالاكلة والله كتير صحية ومفيدة بس زوجي كان وضل ماياكل الخضرة
  جربتها واكلناها انا واطفالي بس الباشا فتح الطنجرة شاف المكونات مارضي حتى يدوق لقمة سكر الطنجرة واتجه الى المعلبات والمقصود لا تعيديها مرة تانية
  هاد مو اهانة موجهة للاكلة هاد المقصود فيه انو زوجي صعب كتير يتغير
  بكل الاحوال تسلم ايديكي يا ست الكل لان اذا هالاكلة ماحبها ففي اكلات كتير تعلمتها منك وبحبها كتير متل الدجاج بالكريم اللي هلق عاملته
text: #000037
text: ابو الشباب عندك متل ابو شبابي , لهيك دوما بجرب الاكلات الجديدة بكمية صغيرة لحتى ما غامر
text: #000039
text: عوافي على الدجاج و ابقي دوما طلي كراميلا لحتى اعرف اخبارك
text: #000040
text: السلام عليكم ست منى وكل الأعضاء الكرام
  هي أول مشاركة الي هيك عالسريع وان شاء الله بتكون فاتحة المشاركات
  بحب أولا أشكرك عالموقع المميز ، انا جربت كذا وصفة منه، واليوم جربت هالاكلة، هي بتشبه كتير الطباخ روحو بس منستبدل الدجاج باللحمة
text: #000041
text: اي صح كتيربتشبهلها , ما هو اصلا المطبخ التركي و السوري بينفدوا على بعض
text: #000043
text: هو الدجاج المخلى من العظم و الجلد , مو بالضرورة فيليه المهم انو لحم بس
text: #000048